stanford-oval/wikipedia huggingface dataset:
Is This the World We Created...?
אודות השיר

השיר נכתב במינכן לאחר שפרדי מרקיורי ובריאן מיי ראו בחדשות דיווח על העוני באפריקה. מרקיורי כתב את רוב מילות השיר, ומיי את האקורדים ויצר מעט פיוטים עבור השיר. השיר הוקלט עם גיטרת "Ovation", אך בהופעות חיות ניגן מיי בגיטרת ניילון "גיבסון צ'ט אטקינס" של המתופף רוג'ר טיילור. נגינת פסנתר בוצעה גם כן בהקלטות השיר, אך בסופו של דבר לא נכלל במיקס הסופי לשיר. במקור, השיר של מרקיורי "There Must Be More to Life Than This" (שהוזכר כשיר שאמור להיכנס לאלבומה של הלהקה Hot Space, אך לבסוף נכלל באלבום סולו של מרקיורי Mr. Bad Guy) היה אמור להיות הרצועה האחרונה באלבום ולא שיר זה. השיר נכתב במפתח B Minor אך לבסוף ההקלטה נשמעה בחצי טון אחד נמוך יותר.
השיר נוגן בלייב אייד של 1985 כהדרן עם עיבוד וכלים מוזיקליים נוספים עבור החלק האחרון של ההופעה. חודש לפני שקווין הופיעו בלייב אייד עם שיר זה, הם תרמו את השיר לאוסף מרובה האמנים "Greenpeace – The Album".
קרדיטים

שירה – פרדי מרקיורי
גיטרה קלאסית – בריאן מיי
It's a Hard Life

"It's a Hard Life" (בעברית: "אלה חיים קשים") הוא שיר של להקת הרוק הבריטית קווין, שנכתב על ידי הסולן פרדי מרקיורי. הוא נכלל באלבום The Works משנת 1984, וזה הסינגל השלישי מאלבום. בשנת 1991 הוא נכלל באלבום האוסף השני של הלהקה, Greatest Hits II.
הוא הגיע למקום השישי במצעד הסינגלים בבריטניה והיה השלישי ברציפות בטופ 10 מתוך האלבום. הוא הגיע גם למקום השני באירלנד ולמקום ה-20 בהולנד.
הקלטה

מבחינה מוזיקלית, הלחן של "It's a Hard Life" דומה ללחן של השיר "Play the Game" משנת 1980. הליריקה והלחן הפותח את "It's a Hard Life" מבוסס על השורה "Ridi, Pagliaccio, sul tuo amore infranto!" (צחקו, ליצן, על אהבתכם השבורה!) מתוך "וסטי לה ג'ובבה", אריה מתוך האופרה "פליאצ'י" של רוג'רו לאונקוואלו. אותה מנגינה מצוטטת גם בפסקול הסרט A Night at the Opera שעל שמו קראה קווין לאלבום שלה משנת 1975.
וידאו קליפ

הקליפ, בבימויו של טים פופ והפקתו של גורדון לואיס, נוצר בסגנון "אופראי", כאשר הלהקה והניצבים מופיעים בתחפושות בסגנון אופרה. בסרטון הוצגה גם גיטרה שנראתה כמו "גולגולת ועצמות" שעלתה יותר מ-1,000 ליש"ט, שבה ניגן בריאן מיי, וניתן ניתן לראות אותה גם על עטיפת הסינגל.
הסרטון צולם באולפן ארנולד אנד ריכטר במינכן. השחקנים קורט ראאב וברברה ולנטין, חבריו של מרקיורי, יכולים להיתפס כתוספות. אינגריד מאק, הנשואה למפיק המוזיקלי ריינהולד מק וחבר הלהקה, מופיעה בקליפ.
ליגת העל הטורקית בכדורסל

| --- | --- |

 שם מלא:  Basketbol Süper Ligi
 תחום:  כדורסל 
 ארגון:  פדרציית הכדורסל הטורקית 
 מדינות:  טורקיה 
 קבוצות:  16 
 תקופת הפעילות:  1966–הווה (כ־58 שנים) 
 אלופה נוכחית:  פנרבחצ'ה (זכייה 14)
 מירב הזכיות:  פנרבחצ'ה (14)
 מפעל גבוה:  יורוליג 
 מפעל מקביל:  הגביע הטורקי בכדורסל, גביע הנשיא
 מפעל נמוך:  ליגת המשנה
 www.bsl.org.tr
 
הסופר ליג בכדורסל (בטורקית: Basketbol Süper Ligi) היא ליגת הכדורסל הבכירה בטורקיה. הליגה נוסדה ב-1966, כשלפני כן היו מספר ליגות חובבניות ברחבי המדינה.
הליגה משחקת תחת חוקי הכדורסל של פיב"א ונחשבת לאחת הליגות הטובות באירופה. במהלך העונה הסדירה כל קבוצה משחקת פעמיים נגד כל קבוצה אחרות בשיטה של בית וחוץ, כלומר 30 משחקים בסך הכל. 8 הקבוצות המסיימות ראשונות עולות לסדרות פלייאוף של הטוב מחמישה משחקים שבסופה מוכתרת האלופה.
היסטוריית אלופות

1966/67 אלטינורדו
1967/68 א.ט.א. איסטנבול
1968/69 גלאטסראיי
1969/70 א.ט.א. איסטנבול
1970/71 א.ט.א. איסטנבול
1971/72 א.ט.א. איסטנבול
1972/73 א.ט.א. איסטנבול
1973/74 מואפיזגוצ'ו
1974/75 בשיקטש
1975/76 אג'זאג'יבאשי
1976/77 אג'זאג'יבאשי
1977/78 אג'זאג'יבאשי
1978/79 אפס פילזן
1979/80 אג'זאג'יבאשי
1980/81 אג'זאג'יבאשי
1981/82 אג'זאג'יבאשי
1982/83 אפס פילזן
1983/84 אפס פילזן
1984/85 גלאטסראיי
1985/86 גלאטסראיי
1986/87 פינאר קרשיאקה
1987/88 אג'זאג'יבאשי
1988/89 אג'זאג'יבאשי
1989/90 גלאטסראיי
1990/91 פנרבחצ'ה אולקר
1991/92 אפס פילזן
1992/93 אפס פילזן
1993/94 אפס פילזן
1994/95 אולקרספור
1995/96 אפס פילזן
1996/97 אפס פילזן
1997/98 אולקרספור
1998/99 טופאש בורסה
1999/00 טופאש בורסה
2000/01 אולקרספור
2001/02 אפס פילזן
2002/03 אפס פילזן
2003/04 אפס פילזן
2004/05 אפס פילזן
2005/06 אולקרספור
2006/07 פנרבחצ'ה אולקר
2007/08 פנרבחצ'ה אולקר
2008/09 אפס פילזן
2009/10 פנרבחצ'ה אולקר
2010/11 פנרבחצ'ה אולקר
2011/12 בשיקטש
2012/13 גלאטסראיי
2013/14 פנרבחצ'ה אולקר
2014/15 פינאר קרשיאקה
2015/16 פנרבחצ'ה
2016/17 פנרבחצ'ה
2017/18 פנרבחצ'ה
2018/19 אנאדולו אפס
2020/21 אנאדולו אפס
2021/22 פנרבחצ'ה
2022/23 אנאדולו אפס
2023/24 פנרבחצ'ה
אליפויות לפי קבוצה

| קבוצה | מספר אליפויות | מספר סגנויות | שנות זכייה |
| --- | --- | --- | --- |
| אנאדולו אפס | 16 | 14 | 1979, 1983, 1984, 1992, 1993, 1994, 1996, 1997, 2002, 2003, 2004, 2005, 2009, 2019, 2021, 2023 |
| פנרבחצ'ה | 14 | 10 | 1957, 1959, 1965, 1991, 2007, 2008, 2010, 2011, 2014, 2016, 2017, 2018, 2022, 2024 |
| אג'זאג'יבאשי | 8 | 1 | 1976, 1977, 1978, 1980, 1981, 1982, 1988, 1989 |
| גלאטסראיי | 5 | 5 | 1969, 1985, 1986, 1990, 2013 |
| א.ט.א. איסטנבול | 5 | 1 | 1968, 1970, 1971, 1972, 1973 |
| אולקרספור | 4 | 5 | 1995, 1998, 2001, 2006 |
| בשיקטש | 2 | 7 | 1975, 2012 |
| טופאש בורסה | 2 | 3 | 1999, 2000 |
| פינאר קרשיאקה | 2 | 2 | 1987, 2015 |
| אלטינורדו | 1 | – | 1967 |
| מואפיזגוצ'ו | 1 | – | 1974 |
I'm Going Slightly Mad

"I'm Going Slightly Mad" הוא סינגל של להקת הרוק הבריטית קווין. הוא נכתב על ידי פרדי מרקיורי ופיטר סטרקר, ויצא כסינגל השני מתוך האלבום Innuendo. השיר יצא כסינגל ב-4 במרץ 1991, חודש לאחר יציאת האלבום. המילים והקליפ הנלווה מקרינים את השיר כהומוריסטי וקליל, למרות המילים העוסקות בירידה הנפשית שחווה מרקיורי כאחת ההשפעות של האיידס.
עטיפת הסינגל נוצרה בהשראת ציור של ז'אן גרנדוויל.
וידאו קליפ

את הקליפ של "I'm Going Slightly Mad" ביים צוות הבמאים האוסטרי DoRo, שכלל את רודי דולזאל והאנס רוסאכר. הוא צולם בפברואר 1991 באולפני ליימהאוס. התלבושות נוצרו על ידי דיאנה מוסלי. הוא מציג את הלהקה לבושה ופועלת בצורה סוריאליסטית, כולל הגיטריסט בריאן מיי לבוש כפינגווין, המתופף רוג'ר טיילור עונד קומקום תה על ראשו ורוכב על תלת אופן בעוד מרקיורי מתגנב אליו ורודף אחריו גבר בחליפת גורילה, הבסיסט ג'ון דיקון בתור ליצן, ומרקיורי חובש בננות בתור פאה, שמתכתב עם השורה "אני חושב אני עץ בננה".
בקליפ מרקיורי היה חולה במידה ניכרת באיידס. למרות זאת, ניתן לראות את מרקיורי מאוד אקספרסיבי בסצנות של הקליפ. הוא אפילו ביים באופן פעיל חלק מהסטוריבורד של הקליפ. מרקיורי התאפר כדי לכסות את הכתמים על פניו, ושכבה נוספת של בגדים מתחת כדי להסתיר את הירידה במשקל. הוא גם לבש פאה, שכיסתה את קו שיערו הנסוג, וחליפה, שניהם בסגנון הפופולרי בהשראה הגותית באותה תקופה.
לעומת זאת, בקליפ של "These Are the Days of Our Lives", הקליפ האחרון שמרקיורי צולם בו, הוא כמעט שלא זז, מכיוון שמצבו הידרדר עוד יותר. בנוסף שני הקליפים של שני השירים צולמו בשחור לבן.
Hammer to Fall

"Hammer to Fall" הוא סינגל של להקת הרוק הבריטית קווין. השיר, שנכתב על ידי גיטריסט הלהקה בריאן מיי, נכלל באלבום The Works משנת 1984. זהו הסינגל הרביעי והאחרון באלבום.
השיר הגיע למקום השלישי בדרום אפריקה, מקום 13 במצעד הסינגלים בבריטניה, מקום 24 בפולין ולמקום ה-55 באוסטרליה.
הקליפ של השיר צולם בבריסל במהלך The Works Tour.
"Hammer to Fall" היה השיר השלישי שהלהקה ביצעה בהופעה שלה בלייב אייד בשנת 1985.
מיקומי שיא

|   ‏‏‏  מצעדים ודירוגים (1984)> מדינה |   ‏‏‏  מצעדים ודירוגים (1984)> מצעד |   ‏‏‏  מצעדים ודירוגים (1984)> מיקום שיא |   ‏‏‏  מצעדים ודירוגים (1984)>  |
| --- | --- | --- | --- |
|  דרום אפריקה | אנטרטיינמנט מוניטורינג אפריקה | 3 |  |
|  הממלכה המאוחדת | מצעד הסינגלים הבריטי | 13 |  |
Tie Your Mother Down

"Tie Your Mother Down" הוא שיר של להקת הרוק הבריטית קווין, שנכתב על ידי גיטריסט הלהקה בריאן מיי. הוא הסינגל השני באלבום A Day at the Races משנת 1976. הוא יצא כסינגל בשנת 1977.
כתיבת השיר

בריאן מיי התחיל לכתוב את השיר באי טנריף בזמן שעבד על הדוקטורט שלו באסטרופיזיקה. מיי רצה לשנות את המילים בשיר, אך פרדי מרקיורי, לאחר ששמע את השיר, שכנע את אותו להשאיר את המילים.
ביצועי השיר בהופעות

לאחר יציאתו ב-1976, ביצעה אותו קווין בכל סיבובי ההופעות שלאחר מכן. במופע המחווה של פרדי מרקורי ב-1992, השיר בוצע בשיתוף קווין והאורחים ג׳ו אליוט וסלאש. במהלך השנים, בריאן מיי ורוג'ר טיילור ניגנו את השיר ביחד עם פו פייטרס, כולל הופעות בטקס הכניסה של קווין להיכל התהילה של הרוק אנד רול ב-2001, וב-VH1 Rock Honors ב-2006.
מיקומי שיא

על אף שהשיר בוצע ברוב ההופעות, הוא זכה להצלחה בינונית במצעדים, והגיע רק ל-31 במצעד הבריטי ולמקום ה-49 במצעד האמריקאי. בשל כך, השיר לא נכלל באוסף הלהיטים הגדולים של הלהקה, אלא נכלל רק באלבום האוסף Queen Rocks יחד עם שירים "כבדים" נוספים של הלהקה. יותר מ-20 שנה לאחר יציאת השיר, הוא יצא כצד א' לשיר "No-One but You (Only the Good Die Young)", והגיע למקום ה-13 במצעד הסינגלים הבריטי.
|   ‏‏‏  מצעדים ודירוגים (1977)> מדינה |   ‏‏‏  מצעדים ודירוגים (1977)> מצעד |   ‏‏‏  מצעדים ודירוגים (1977)> מיקום שיא |   ‏‏‏  מצעדים ודירוגים (1977)>  |
| --- | --- | --- | --- |
|  אוסטריה | Ö3 אוסטריה טופ 40‏ | 47 |  |
|  ארצות הברית | בילבורד הוט 100 | 49 |  |
|  הולנד | מצעד 40 הסינגלים ההולנדיים | 14 |  |
|  הולנד | מצעד 100 הסינגלים ההולנדיים | 10 |  |
|  הממלכה המאוחדת | מצעד הסינגלים הבריטי | 31 |  |
|   ‏‏‏  מצעדים ודירוגים (1998)> מדינה |   ‏‏‏  מצעדים ודירוגים (1998)> מצעד |   ‏‏‏  מצעדים ודירוגים (1998)> מיקום שיא |   ‏‏‏  מצעדים ודירוגים (1998)>  |
| --- | --- | --- | --- |
|  גרמניה | GfK – טופ 100 | 75 |  |
|  הממלכה המאוחדת | מצעד הסינגלים הבריטי | 13 |  |
Princes of the Universe

"Princes of the Universe" (בעברית: "נסיכי היקום") הוא שיר של להקת הרוק הבריטית קווין, שנכתב על ידי סולן הלהקה פרדי מרקיורי. השיר נכתב עבור פסקול הסרט איש הנצח, ונכלל באלבום A Kind of Magic בשנת 1986. הוא נכלל גם באלבום האוסף Greatest Hits III משנת 1999.
השיר, שנכתב עבור פסקול הסרט איש הנצח, הוא היחיד באלבום A Kind of Magic שמרקיורי כתב לבדו. השיר גם שימש כשיר הנושא בסדרת הטלוויזיה איש הנצח.
קליפ

את הקליפ לשיר ביים הבמאי האוסטרלי ראסל מולקאי (אנ'), שביים את שני הסרטים הראשונים של איש הנצח, והוא צולם ב-14 בפברואר 1986 באולפני אלסטרי (אנ') שבלונדון. לצד הופעתה של קווין בקליפ, מוצגות סצנות מהסרט איש הנצח. כריסטופר למברט, שמגלם את קונור מקלאוד בסרט, מופיע אף הוא בקליפ, ונלחם בחרב עם פרדי מרקיורי שמשתמש במעמד למיקרופון שלו כחרב.
משתתפים

פרדי מרקיורי - זמרה, סינתיסייזר
בריאן מיי - גיטרה חשמלית, קולות רקע
רוג'ר טיילור - תופים, קולות רקע
ג'ון דיקון - בס
Save Me (שיר של קווין)

"Save Me" הוא שיר של להקת הרוק הבריטית קווין, מתוך האלבום The Game משנת 1980. הוא נכתב על ידי גיטריסט הלהקה בריאן מיי. השיר הוקלט בשנת 1979, ויצא בבריטניה ב-25 בינואר 1980, כחצי שנה לפני צאת האלבום. "Save Me" היה שישה שבועות במצעד הסינגלים בבריטניה, והגיע לשיא במקום ה-11.
בשיר, גיטריסט הלהקה וכותב השיר בריאן מיי מנגן בפסנתר בנוסף לגיטרה חשמלית.
מיי כתב את השיר על חברו, שנישואיו הסתיימו.
השיר, שיצא כסינגל חצי שנה לפני צאת האלבום, הפך מיד לפופולרי בקרב מעריצי הלהקה ונכנס לאלבום האוסף Greatest Hits.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  איטליה | מצעד הסינגלים האיטלקי | 10 |  |
|  אירלנד | מצעד הסינגלים האירי | 8 |  |
|  גרמניה | GfK – טופ 100 | 42 |  |
|  הולנד | מצעד 40 הסינגלים ההולנדיים | 5 |  |
|  הממלכה המאוחדת | מצעד הסינגלים הבריטי | 11 |  |
|  יפן | יפן הוט 100 | 96 |  |
|  נורווגיה | VG-lista | 7 |  |
הפיגוע באוו

| --- | --- |
כנסיית פרנסיס הקדוש בעיר אוו, ניגריה
כנסיית פרנסיס הקדוש בעיר אוו, ניגריה
 תאריך:  5 ביוני 2022
 מקום:  אוו, ניגריה ניגריה
 מטרה:  הרג מתפללים קתולים
 קואורדינטות:  7°11′40″N 5°35′01″E﻿ / ﻿7.194484299905815°N 5.583664061570255°E﻿ / 7.194484299905815; 5.583664061570255
 סוג:  פיגוע, חטיפה, ירי המוני, פיגוע תופת 
 נשק:  מטעני חבלה, ורובי סער רוסיים מסוג AK-47
 הרוגים:  41
 פצועים:  למעלה מ-60
 מבצע:  ארגון המדינה האסלאמית - מחוז מערב אפריקה (ISWAP)
 מספר מפגעים:  5
 מניע:  ההתקוממות של בוקו חראם
 he
 
ב-5 ביוני 2022, התרחש פיגוע המוני תוך ירי ופיצוץ מטעני חבלה בכנסייה הקתולית בעיר אוו במדינת אונדו, ניגריה. בפיגוע נהרגו לפחות 40 בני אדם ויותר מ-60 נפצעו. הרשויות הפדרליות הניגריות חושדות שהפיגוע והטבח בוצעו על ידי המדינה האסלאמית-מחוז מערב אפריקה.
רקע

מדינת אונדו היא מדינה שלווה יחסית בדרום מערב ניגריה. בזמן ששאר חלקי המדינה סובלים מעימותים בעצימות נמוכה, כולל התקוממות ג'יהאדיסטית של בוקו חראם בעיקר בצפון מזרח ניגריה, וסכסוך עם שודדים בצפון מערב. שני הסכסוכים נמשכו למעלה מעשור. בשנת 2021 החל מרד נפרד, בדרגה נמוכה בדרום מזרח ניגריה בראשות תנועת הילידים של ביאפרה. עלייה באלימות בין חקלאים ונוודים במדינת אונדו נרשמה לפני הטבח. במהלך שנת 2021 הממשלה העבירה חוקים המגבילים את המרעה.
המתקפה

המתקפה החלה בסביבות השעה 11:30 (GMT+1) והתרחשה בכנסייה הקתולית של פרנסיס קסבייר הקדוש בנפת אוו כאשר המתפללים השתתפו במיסה וחגגו את חג פנטקוסט. קבוצה של חמושים נכנסה לכנסייה כשהם מחופשים לבני הקהילה, הם נשאו תיקים שבהם הוסלקו רובים ותת מקלעים. קבוצה אחרת תפסה עמדות מחוץ לכנסייה. מטעני חבלה מאולתרים הופעלו מחוץ לכנסייה ושתי הקבוצות החלו לירות על מתפללים. אלה שמחוץ לכנסייה ירו ישירות לתוכה בעוד אלו המחופשים לבני הקהילה ירו מבפנים, הם פגעו בנער שמכר ממתקים בכניסה ובמתפללים שניסו להגיע לשתי היציאות. הכניסה הראשית ננעלה והחמושים שהיו בפנים ירו על כל מי שזז. גם עוברי אורח ברחוב נפגעו מכדורים. בסרטונים שצולמו בתוך הכנסייה נראו גופות של הקורבנות שוכבות בשלוליות דם על הרצפה. לאחר המתקפה החמושים נמלטו באמצעות רכב מסוג ניסן סאני גנוב.
כומר ששרד את הטבח אמר שהפיגוע התרחש כאשר המיסה והתפילות עמדות להסתיים. "אפילו ביקשתי מהמתפללים להתחיל לצאת, בשלב זה התחלנו לשמוע יריות מזוויות שונות. התחבאנו בתוך הכנסייה, כמה אנשים עוד הספיקו לעזוב את הכנסייה כשהחל הפיגוע. הסתגרנו בכנסייה למשך 20 דקות. כששמענו שהתוקפים עזבו, פתחנו את הכנסייה והבהלנו את הקורבנות לבית החולים." כומר אחר שעזב את הבניין לפני הפיגוע ספר שניצולים שרצו החוצה עצרו אותו ואמרו לו שבתוך הכנסייה התרחש טבח.
עד נוסף אמר שהוא ראה וספר חמישה חמושים שביצעו את הפיגוע בתוך הכנסייה. בפיגוע נהרגו שני שוטרי כוחות הביטחון.
נפגעים

ב-7 ביוני, הסוכנות הלאומית לניהול אירועי חירום של ניגריה (NEMA), דיווחה, שלפחות 22 גופות מהמתקפה הגיעו לחדר המתים של בית החולים המקומי, כולל שני ילדים. בנוסף, הגיעו לבית החולים גם 58 פצועים. גופות רבות שנמצאו בכנסייה נלקחו על ידי בני משפחותיהם לקבורה פרטית בבית, עובדה המעידה על כך שמספר ההרוגים היה גבוה יותר. ב-9 ביוני תיקנה הממשלה את הדיווח והודיעה שמספר ההרוגים עלה ל-40 לפחות, וש-61 פצועים נמצאו עדיין בבית החולים. הדיווח אישר שלפחות חמישה ילדים נהרגו בפיגוע.
עדים וסוכנויות הידיעות העריכו את מספר ההרוגים יותר מ-50. הפוליטיקאי המקומי אדלגבה טימיליין אמר שהיו יותר מ-50 הרוגים כולל ילדים, בעוד שמקורות אחרים העריכו שמספר ההרוגים היה גבוה יותר. אחד הרופאים דיווח שלפחות 50 גופות נמצאו. טימיליין אמר גם שהכומר נחטף, דבר שהכנסייה של מדינת אונדו הכחישה. מנהיג הרוב בבית הנבחרים של מדינת אונדו, Oluwole Ogunmolasuyi, שביקר באתר הפיגוע ספר לפחות 20 הרוגים והעריך את מניין ההרוגים בין 70 ל-100. הרופאים אמרו לכתבים שהפיגוע היה אירוע רב-נפגעים ובתי החולים המקומיים היו מוצפים בקורבנות. חדשות ABC ציטטו מקור עלום שם שדיווח שיש גופות של 82 קורבנות המאוחסנות בחדר המתים המקומי בעוד שמקור אחר עדכן על הערכת המודיעין האמריקאית האחרונה שהעריך את מספר ההרוגים מעל 80.
אחרית דבר

מושל מדינת אונדו, רותימי אקרדולו (אנ'), ביטל את נסיעתו לאבוג'ה בירת ניגריה ונסע לזירת הפיגוע; הוא כינה את הפיגוע "שפל ושטני", וכן גם "יום ראשון השחור באוו". אקרדולו נשבע "מתחייב לנצל כל משאב זמין כדי לצוד את התוקפים האלה ולגרום להם לשלם". נשיא ניגריה, מוחמדו בוהארי, גינה את הטבח ואמר כי מדובר ב"מתקפה מתועבת על מתפללים". האפיפיור פרנציסקוס התפלל לזכר הקורבנות ש"נפגעו בכאב ברגע של שמחה וחגיגה". ארגון הילידים של ביאפרה, השואף להחיות את מדינת איגבו הבדלנית ביאפרה, כינה את הפיגוע כפעולה "בלתי מתקבלת על הדעת" וכפיגוע טרור איסלאמי, וטען כי "הנוצרים צריכים להפסיק את תלותם בממשלת ניגריה". נציג הארגון אמר כי קבוצות בדלניות מביאפרה צריכות להגן על כנסיות בדרום ניגריה.
הטבח התקבל בהלם בציבור הניגרי. התגובה של הנשיא בוהארי ומפלגת הקונגרס זכו לביקורת על כך שפעולותיו כנגד הטרור בלתי מספקות. בוהארי עורר מחלוקת לאחר שנתפס מארח במסיבה את חברי APC שעות לאחר הפיגוע. יחידת המשמר הלאומי אמוטקון (אנ') של 6 מדינות דרום מערב ניגריה, הודיע על פריסת כוחותיה להגנה על כנסיות ומסגדים במדינת אונדו החל מתאריך 12 ביוני 2022.
הלוויה ממלכתית לקורבנות הפיגוע אורגנה והתקיימה על ידי הרשויות הניגריות בתאריך 17 ביוני 2022. בעת המיסה בכנסייה, הבטיח מושל מדינת אונדו, אקרדולו, לשפר את המצב הביטחוני במדינה והודה כי הוא נושא באחריות לאי מתן אבטחה מספקת. הבישוף ג'וד ארוגונדה מתח ביקורת על נשיא ניגריה בוהארי על כך שהבטחות אנשיו הן "הבטחות ריקות" כי הם לא מצליחים לשמור על הביטחון ולמנוע טרור. הוא אמר לבאי הלוויות שהם צריכים "לתבוע את המדינה על כך שאינה פוגעת בהורסים אותה". הבישוף עמנואל באדג'ו דרש מהממשלה "להתעורר, לקום ולפעול כדי להבטיח חיים בכל רחבי ניגריה".
אשמה

נכון לתאריך 19 ביוני 2022, אף קבוצה עדיין לא לקחה אחריות על הפיגוע, והרשויות או פקידי הממשל לא האשימו איש; תושבי אוו רבים בני הקבוצה האתנית יורובה האשימו את חברי קבוצות הרועים האוסה והפולאני (אנ') בשיתוף פעולה עם התוקפים. המשטרה מצאה בזירה שלושה מטעני חבלה מאולתרים שלא התפוצצו, כמו גם מספר כדורים של רובה סער רוסי מסוג AK-47 (קלצ'ניקוב).
הממשלה הפדרלית של ניגריה זיהתה את ארגון המדינה האסלאמית - מחוז מערב אפריקה (ISWAP) כמי שעומד מאחורי המתקפה ב-9 ביוני 2022. שר הפנים ראוף ארגבסולה (אנ') הצהיר כי כוחות הביטחון החלו במרדף אחר האשמים. זקנים מקומיים, כולל מלך אוו, קאבייסי, ניסו להרגיע את הכעס בקרב תושבי העיר לאחר הטבח, כדי למנוע פעולות תגמול. עם זאת, אקרדולו הטיל ספק בהצהרת הממשל הפדרלי, וקבע כי היא "נמהרת מדי" מכיוון ש-ISWAP עדיין נוטה לקחת אחריות על התקפותיה הרצחניות.
ראו גם

אוו (ניגריה)
ניגריה
מרד בוקו חראם
שלום אוסלנדר

| --- | --- |
אין תמונה חופשית
 לידה:  1970 (בן 54 בערך) ניו יורק, ארצות הברית 
 מדינה:  ארצות הברית 
 מקום לימודים:  האקדמיה התלמודית מרשה שטרן 
 שפות היצירה:  אנגלית 
 www.shalomauslander.com
 
שלום אוסלנדר (באנגלית: Shalom Auslander; נולד ב-1970) הוא סופר ומסאי יהודי-אמריקאי.
קורות חייו

אוסלנדר נולד במונסי שבמדינת ניו יורק. הוא גדל בקהילה יהודית אורתודוקסית למשפחה אדוקה, בן זקונים אחרי אחיו ואחותו. דודו הוא הרב נחום לאם. בגיל 17 נשלח לישראל ללמוד בישיבת "נווה ציון" בקריית יערים, ובגיל 19 חזר לארצות הברית ועבר לגור לבדו בטינק שבניו ג'רזי.
כתיבתו של אוסלנדר מתפרסמת בקביעות בעיתון הבריטי "הגארדיאן" וכן בעיתונים האמריקאיים "הניו יורק טיימס" ו"הניו יורקר". הוא פרסם מספר ספרים: קובץ סיפורים קצרים בשם "Beware of God" ‏(2006); ספר זכרונות על חייו בשם "מחבואים עם אלוהים" (Foreskin's Lament, תרגום מילולי: "קינת העורלה", 2007), שיצא גם בעברית; ורומן בדיוני בשם "Hope: A Tragedy" ‏(2012), על איש שמוצא בעליית הגג בביתו את אנה פרנק הבוגרת.
כתיבתו בעיתונות ובספריו עוסקת לעיתים קרובות בזהותו היהודית והרקע האורתודוקסי שלו. בכתביו הוא מותח ביקורת חריפה על הוריו, ומתאר כיצד התמרד כנער נגד כללי הדת הנוקשים שהנהיגה משפחתו.
ב-2003–2004 היה מועמד ל"פרס קורט לספרות יהודית" בקטגוריית הסופר הצעיר בנושאים יהודיים.
במאי 2015 עלתה סדרת הטלוויזיה הקומית "רגעים קטנים של אושר" אותה יצר, כתב והפיק לרשת הטלוויזיה שואוטיים, ובין היתר כיכבו בה סטיב קוגן, בראדלי ויטפורד, אלן בארקין וקתרין האן.
אוסלנדר נשוי ואב שני בנים, ומתגורר בלוס אנג'לס שבמדינת קליפורניה
הערות שוליים

↑  Beware of God, ביקורת על הספר, באתר Bookslut
↑  Foreskin's Lament, ביקורת על הספר, באתר Entertainment Weekly
↑  בהוצאת כנרת-זמורה-ביתן
↑  Anne Frank, Still Writing in the Attic, באתר הניו יורק טיימס
↑  Koret Jewish Book Awards Announces Winners
↑  שלום אוסלנדר, פוי, חבל מודיעין: כנרת, זמורה, 2024, עמ' בדש הספר
| --- | --- |
בקרת זהויות :  NLI: 987007300239405171  BNE: XX5004933  BnF: cb15610127d (data)  CANTIC: a10905741  GND: 141966998  ISNI: 0000 0000 8085 8453  LCCN: n92015150  NKC: xx0190227  NTA: 305149377  SUDOC: 122538579  VIAF: 6584367   WorldCat (עם VIAF): 6584367
Body Language (שיר של קווין)

"Body Language" (בעברית: "שפת גוף"; לעיתים מוצג כ-"Body Language ↑⬱") הוא סינגל של להקת הרוק הבריטית קווין מאלבומם Hot Space משנת 1982. השיר נכתב על ידי סולן הלהקה פרדי מרקיורי והפך ללהיט בצפון אמריקה, שם זכה להשמעות מרובות ברדיו. עם זאת, השיר זכה לתגובה פושרת בבריטניה. השיר היה הסינגל השני ששוחרר מאלבומם Hot Space. הקליפ לשיר היה הראשון שנאסר לצפייה ב־MTV בגלל העירום שבו, על אף שחברי הלהקה היו לבושים באופן מלא.
היסטוריה

ההצלחה המאסיבית של Another One Bites the Dust אפשרה לקווין לנטוש באופן זמני את שורשי הגלאם רוק שלהם בשנות ה-80 המוקדמות, ולנסות ללכת על סגנון של דיסקו, פאנק (Funk) ומוזיקת נשמה. Body Language ואלבום האם שלו Hot Space היו התוצאות לשינוי הנ"ל. השיר בולט בכך שכמעט ואין בו שימוש בגיטרה; אקורדי גיטרה אטמוספיריים מנקדים את השיר באופן מצומצם, בעוד ריף קצר בן שני צלילים נשמע במהלך הפייד אאוט. התכונה המרכזית של השיר, הייתה ההפקה המינימלית והדלילה שלו, עם הבלטה של מילים "מרומזות" (סוגסטיביות), בס סינתיסייזי צמוד (נוגן על Oberheim OB-X) עם גניחות ואנחות של כותב השיר פרדי מרקיורי. השיר נוגן פעמיים במהלך סיבוב ההופעות האירופאי של Hot Space, עם הביצוע הראשון לשיר בווינה ב-13 במאי. לעיתים קרובות הוא זכה לתגובה פושרת, אם כי העיבוד החי היה שונה מאוד מזה של האולפן. השיר הושמע מדי ערב ברגל של ארצות הברית ושל יפן, שם השיר זכה להצלחה מסחרית יותר. השם המלא של השיר, כפי שהודפס הן בסינגל והן באלבום עצמו, הוא "Body Language ↑⬱". השימוש וההיגוי בחיצים מעולם לא הוסבר על ידי מי מחברי קווין, אם כי החיצים אכן הופיעו כחלק מעטיפת הסינגל של הסינגל ובקליפ שלו, שם הם צוירו על גופן של דוגמניות, בעוד פרדי מרקיורי לבש גם חולצות וז'קט עור לבן במהלך סיבוב ההופעות שהראו עיצובים דומים של חיצים. השיר כולל ליין בס סינת'י קצבי וייחודי כסאונד ראשוני שמנגן מרקוירי, מה שהופך את Body Language לאחד משירי הלהקה הבודדים שלא כללו את הבסיסט ג'ון דיקון בהקלטה (אם כי הוא הופיע בקליפ עצמו). בריאן מיי השתתף גם בקצרה בנגינת גיטרה, בהיותו אחת התרומות הפחות משמעותיות שלו לסינגל של קווין.
תגובות

השינוי הדרסטי גרם לסינגל להגיע למקום ה-25 במצעדים באנגליה. עם זאת, השיר הצליח יותר בארצות הברית, שם נראה היה שהאמריקאים תומכים הרבה יותר בגיחות של קווין למוזיקת דאנס. "Body Language" הגיע למקום ה-11 בבילבורד הוט 100 ולמקום ה-30 במצעד ה"נשמה". הבי-סייד לשיר הוא "Life Is Real (Song for Lennon)" כשהסינגל לשיר הנ"ל שוחרר קצת יותר משנה לאחר רצח חבר הביטלס לשעבר (ג'ון לנון). בארצות הברית, הקליפ הנלווה גרם לכמות גדולה של מחלוקת. בשל הגוונים הארוטיים שלו בתוספת עור וזיעה בשפע, הוא הוערך כלא מתאים לקהל הטלוויזיה ב-1982. בסקירה של הרולינג סטון, המבקר ג'ון מילווארד תיאר את השיר כ"חתיכת פאנק לא כיפית".
קרדיטים

פרדי מרקיורי - קולות ראשיים וקולות רקע, סינתיסייזר, Linn LM-1, synth bass
בריאן מיי - גיטרה חשמלית
רוג'ר טיילור - תופים אלקטרוניים
מיקומי שיא

|   ‏‏‏  מצעדים ודירוגים (1982)> מדינה |   ‏‏‏  מצעדים ודירוגים (1982)> מצעד |   ‏‏‏  מצעדים ודירוגים (1982)> מיקום שיא |   ‏‏‏  מצעדים ודירוגים (1982)>  |
| --- | --- | --- | --- |
|  אוסטרליה | מצעד הסינגלים האוסטרלי | 28 |  |
|  איטליה | מצעד הסינגלים האיטלקי | 13 |  |
|  ארצות הברית | בילבורד הוט 100 | - |  |
|  ארצות הברית | מצעד שירי ה-R&B/היפ-הופ | 30 |  |
|  גרמניה | GfK – טופ 100 | 27 |  |
|  הולנד | מצעד 40 הסינגלים ההולנדיים | 6 |  |
|  הממלכה המאוחדת | מצעד הסינגלים הבריטי | 25 |  |
|  ניו זילנד | המצעד הניו זילנדי הרשמי | 19 |  |
|  פולין | ZPAV | 3 |  |
|  פינלנד | המצעדים הפיניים הרשמיים | 5 |  |
|  קנדה | קנדה הוט 100 | 3 |  |
|  שוודיה | סוורייטופליסטן | 10 |  |
הערות שוליים

↑  John Milward (10 June 1982). Hot Space. Rolling Stone. Retrieved 9 June 2013.
↑  "The Best of Queen", Series: Piano/Vocal/Guitar Artist Songbook Artist: Queen, Hal Leonard.
↑  Erlewine, Stephen Thomas (13 ביולי 2023). "Essential Queen: 40 songs that will rock you". The A.V. Club. {{cite web}}:  (עזרה)
| --- | --- |
בקרת זהויות :  MusicBrainz work: b061326d-822b-44ba-9508-6898ed0ad0bd
Mad the Swine

| --- | --- |
 שיר בביצוע קווין
 יצא לאור:  14 בינואר 1991
 תאריך הקלטה:  יוני 1972
 מקום הקלטה:  טריידנט, לונדון, אנגליה
 סוגה:  רוק נוצרי, רוק מתקדם, בלוז רוק
 שפה:  אנגלית
 איי-סייד:  "Headlong"
 אורך:  3:22
 חברת תקליטים:  הוליווד
 כתיבה:  פרדי מרקיורי
 לחן:  פרדי מרקיורי
 הפקה:  פרדי מרקיורי, בריאן מיי, רוג'ר טיילור, ג'ון דיקון, רוי תומאס בייקר, ג'ון אנתוני
 
"Mad the Swine" הוא שיר שנכתב על ידי זמר הרוק הבריטי פרדי מרקיורי, וזה בוצע לראשונה על ידי להקתו, קווין.
רקע

השיר הוקלט במהלך סשנים של הלהקה שהתקיימו בשנת 1972. במקור, היה אמור להיות הרצועה הרביעית באלבום הבכורה שהוציאה לאור בשנת 1973, Queen (בין השירים "Great King Rat" ו-"My Fairy King"). מאחר שהאלבום כלל מספר שירים בנושאי דת (כמו "Jesus" ו-"Liar"), והלהקה לא רצתה להחשיב את עצמה ל"להקת רוק נוצרי", בחרה להשמיט את השיר מהאלבום, על מנת שלא יהיה בעל אופי דתי מדי.
תשע עשרה שנים לאחר מכן, ב-14 בינואר 1991, הוציאה הלהקה לאור את הסינגל "Headlong" משנת 1991, כאשר צדו השני כלל את "Mad the Swine". באותה שנה, הופיע השיר בגרסה מורחבת של אלבום הבכורה של קווין בהוצאת חברת התקליטים הוליווד רקורדס. בשנת 2011 הופיע השיר במהדורה מורחבת נוספת של האלבום, כאשר זו הייתה בהוצאת חברת התקליטים יוניברסל מיוזיק גרופ.
משתתפים

פרדי מרקיורי – זמרה, קולות רקע, כלי הקשה
בריאן מיי – גיטרה מובילה
רוג'ר טיילור – תופים, כלי הקשה, קולות רקע
ג'ון דיקון – גיטרה בס